open-index/open-wikipedia-markdown huggingface dataset:
Ritchie Jones

**Richard «Ritchie» Jones** (født 1986) er en engelsk tidligere profesjonell fotballspiller. Han spilte vanligvis sentralt på midtbanen.

Jones spilte for Manchester Uniteds akademi fra han var ni år gammel. Han var kaptein for Uniteds Youth Cup-lag og var en del av Uniteds reservelag som vant fire titler i 2004/2005 og tre titler i 2005/2006. Dette var forøvrig første gang et United-reservelag klarte å forsvare en tittel.

Jones fikk sin førstelagsdebut den 26. oktober 2005 i en Ligacup-kamp. Han var også ubenyttet reserve i en Champions League-kamp borte mot franske Lille. Dette ble fulgt opp med en plass på benken mot  i ligaen, før han igjen fikk spille i bortekampen mot  i Ligacupen. Hans neste opptreden var i kamp mot  på Old Trafford, hvor han spilte 30 minutter som innbytter og var nær ved å score et mål i kampen som var til minne om den nylig avdøde fotballegenden George Best.

I 2004/2005-sesongen spilte Jones for Uniteds reservelag i både Pontins League og Premier Reserve League. Laget vant begge titlene. Jones mål bidro til at Manchester United kom til finalen i 2 cuper.

I 2006 ble Jones lånt ut til Manchester Uniteds samarbeidsklubb, den belgiske andredivisjonsklubben Royal Antwerpen, for å få førstelagserfaring. Etter bare 4 kamper i Antwerpen-trøya ble lånet avsluttet grunnet skadeproblemer på Uniteds midtbane.

Den opprinnelige kontrakten hans med Manchester United gikk ut sommeren 2006, men han signerte en ny toårskontrakt som gjorde at han ble i klubben til sommeren 2008.

Den 27. oktober 2006 ble Jones lånt ut til Colchester United i en måned. Den kriserammede klubben fikk dispensasjon fra FA til å låne spilleren. Jones returnerte til Manchester United i slutten av november 2006, og ble deretter på nytt lånt ut, denne gangen til . I mai 2007 returnerte han til Old Trafford og United. Han ble utlånt til Yeovil i perioden august - desember 2007. Den 30. juni 2008 gikk kontrakten med Manchester United ut og den 4. juli ble han klar for . Jones spilte senere for , ,  og  før han avsluttet den profesjonelle fotballkarrieren med halvannen sesong i kanadiske .

Jones har spilt på aldersbestemt nivå for , hvor han blan annet scoret vinnermålet for i Nordic Championship-finalen for U17 i Sverige. Han var en del av Englands U-19-lag som kom til finalen i U19-EM i juli 2005, hvor de tapte mot . Han var kaptein i flere av kampene.

## Referanser


## Eksterne lenker
* 
* Ritchie Jones’ profil på united.no
Den siste Fleksnes

***Den siste Fleksnes*** er en norsk filmkomedie fra 1974. Den er basert på den populære TV-serien *[[Fleksnes fataliteter]]* som ble skapt av Ray Galton og Alan Simpson. Hovedrollene ble spilt av Rolv Wesenlund, Aud Schønemann og Finn Mehlum. Filmen ble regissert av Bo Hermansson og produsert av Norsk Film og EMI Produksjon.

I motsetning til TV-episodene om *Fleksnes*, som benyttet bearbeidede manus fra den britiske TV-serien *[[Hancock's Half Hour]]*, var filmen *Den siste Fleksnes* basert på et original-manuskript skrevet av Wesenlund og regissør Hermansson. Filmen hadde premiére på Fokus Kino i Tromsø den 16. september 1974 og ble en enorm kassasuksess. I en rekke norske byer ble filmen den mest sette på kino i 1974.

## Handling
Fleksnes forsøker å finne seg en make og går blant annet på Homansbyens sjarmskole. 

## Rolleliste

## Referanser


## Se også
* Fleksnes fataliteter

## Eksterne lenker
* 
* Salgsbeskrivelse fra Norsk filminstitutt
Wellingborough

**Wellingborough** er en markedsby i grevskapet Northamptonshire i England, omkring 18&nbsp;km fra grevskapets hovedstad Northampton. Den er administrasjonssenter for distriktet Wellingborough. Byen ligger på nordsiden av elven Nene, det meste av den gamle byen er lokalisert på siden av åsen over elvens nåværende vannivå. Byen het opprinnelig *Wendelingburgh*. Bosetningen ble etablert i den angelsaksiske perioden på 600-tallet, og omtalt i *[[Domesday Book]]* i 1086 under navnet *Wendelburie*. Byen ble gitt charter som kongelig marked i 1201 av kong Johan.

Byens myndigheter er administrasjonssenteret Wellingborough som har kontorer i byens sentrum. I henhold til folketellingen i 2011 hadde byen og dens kommune (*[[borough]]*) en befolkning på 75 400 innbyggere, hvor det bor 49 087 i selve byen.

Byen er beregnet å vokse med rundt 30 prosent i henhold til en undersøkelse gjort av Milton Keynes South Midlands (MKSM) da de britiske myndigheter har identifisert Wellingborough som en av flere byer i Northamptonshire hvor vekst vil bli dirigert i de neste tretti årene. Undersøkelsen allokerte 12 800 nye boliger hovedsakelig på østsiden av byen. Byen har også en voksende pendlerbefolkning ettersom den lokalisert ved jernbanen Midland Main Line, operert av East Midlands Trains som har InterCity-tog til Londons St. Pancras stasjon, en reise som tar en time, gitt bytte med Eurostar.

## Historie

Det lå et mindre kloster der, som var et anneks til Croyland Abbey omkring 5 mil lenger ned langs elven. Bydelen hvor klosteret lå heter nå Croyland.

På Elizabeth Is tid var sir Christopher Hatton *[[Lord of the Manor]]* i Wellingborough. Han var en av sponsorene for sir Francis Drakes ekspedisjoner.

Under den engelske borgerkrigen var det bare et mindre sammenstøt i byen, men dette fikk noe oppmerksomhet fordi sognepresten, Thomas Jones, ble tatt med til Northampton av parlamentarianerne. Etter borgerkrigen oppsto det en betydelig koloni av den religiøse gruppen diggers der, som var radikale protestanter.

## Vennskapsbyer
Aylsham har følgende vennskapsbyer:

*  Niort, Frankrike
*  Wittlich, Tyskland

Byen har også vennskapelige forbindelser med amerikanske Willingboro Township i New Jersey. I tillegg har Irchester og Grendon, to av landsbyene innenfor administrasjonsområdet Wellingborough vennskapsforhold med Coulon i nærheten av Niort og Bois-Bernard i Arras, begge i Frankrike.

## Referanser


## Eksterne lenker
* 
* Borough Council of Wellingborough 
* Northamptonshire county council
* Northants Evening Telegraph
* BBC Northamptonshire
Bergsøya

**Bergsøya** er navnet på flere øyer i Norge:

* Bergsøya (Gjemnes) &ndash; ei øy i Gjemnes kommune i Møre og Romsdal.
* Bergsøya (Herøy) &ndash; ei øy i Herøy kommune i Møre og Romsdal.
English Partnerships

**English Partnerships** (**EP**) er et fornyelsesbyrå for England, som utfører en lignende rolle på nasjonalt plan som Regional Development Agencies på regionalt nivå. Det består juridisk sett av to etater, **Commission for New Towns** og **Urban Regeneration Agency**. Byrået har ansvar for anskaffelse av eiendom og utvikling av større prosjekter, alene eller sammen med private utviklere. 

EP er særlig aktivt der større områder skal utvikles, som Thames Gateway og Milton Keynes, hvor regjeringen har fratatt lokale myndigheter planmyndighet og overlatt dette til byrået. 

Byrået er ikke departementsstyrt, men finasieres gjennom Samfunns- og lokalstyredepartementet (Storbritannia). Det ble tidligere finansiert av Office of the Deputy Prime Minister. 

Den eldste delen av byrået, Commission for New Towns, ble opprettet i oktober 1961 med ansvar for oppfølging av New Towns Act 1959. Urban Regeneration Agency ble opprettet i 1993.
Milton Keynes Parks Trust

**Milton Keynes Parks Trust** er en stiftelse med ansvar for å bestyre parker og naturmiljøet i Milton Keynes. Den ble opprettet av Milton Keynes Development Corporation i april 1992. 

Den er opprettet som en veldedig stiftelse, noe som er nesten unikt i Storbritannia i en slik sammenheng. Parkene i byen eies av Milton Keynes Council, men stiftelsen har fått overdratt råderetten over dem i 999 år. Finansieringen kommer fra investeringer, blant annet i næringseiendom i byen. 

## Eksterne lenker
*
Liste over biskoper ved Skálholt

**Liste over biskoper i Skálholt** viser biskoper ved Islands første bispesete i Skálholt, så lenge det var et katolsk og senere luthersk bispedømme.

Ísleifur Gissurarson ble Islands første biskop i 1056, og han bygde opp et bispesete på sin ættegård i Skálholt. Hans sønn, Gissur Ísleifsson, som etterfulgte ham som biskop, gav gården i gave til kirken.

I 1801 ble bispedømmene Skálholt og Hólar slått sammen, og bispesetet ble flyttet til Reykjavík, men i praksis hadde flyttingen av bispesetet skjedd noen år tidligere. Bygningene i Skálholt hadde blitt skadet i et jordskjelv.

I 1909 ble Skálholt sete for en titulærbiskop under biskopen i Reykjavík, som etter en lovendring i 1990 er visebiskop.

## Katolske biskoper i Skálholt
* 1056–1080 Ísleifur Gissurarson
* 1082–1118 Gissur Ísleifsson
* 1118–1133 Þorlákur Runólfsson
* 1134–1148 Magnús Einarsson
* 1152–1176 Klængur Þorsteinsson
* 1178–1193 Þorlákur Helgi Þórhallsson
* 1195–1211 Páll Jónsson
* 1216–1237 Magnús Gissurarson
* 1238–1268 Sigvarð Þéttmarsson (norsk)
* 1269–1298 Árni Þorlaksson
* 1304–1320 Árni Helgason
* 1321–1321 Grímur Skútuson (norsk)
* 1322–1339 Jón Halldórsson (norsk)
* 1339–1341 Jón Indriðason (norsk)
* 1343–1348 Jón Sigurðsson
* 1350–1360 Gyrðir Ívarsson (norsk)
* 1362–1364 Þórarinn Sigurðsson (norsk)
* 1365–1381 Oddgeir Þorsteinsson (norsk)
* 1382–1391 Mikael (dansk)
* 1391–1405 Vilchin Hinriksson (dansk)
* 1406–1413 Jón (norsk)
* 1413–1426 Árni Ólafsson
* 1426–1433 Jón Gerreksson (dansk)
* 1435–1437 Jón Vilhjálmsson Craxton (engelsk)
* 1437–1447 Gozewijn Comhaer (hollandsk)
* 1448–1462 Marcellus (tysk)
* 1462–1465 Jón Stefánsson Krabbe (dansk)
* 1466–1475 Sveinn spaki Pétursson
* 1477–1490 Magnús Eyjólfsson
* 1491–1518 Stefan Jónsson
* 1521–1541 Ögmundur Pálsson

## Lutherske biskoper i Skálholt
* 1540–1548 Gissur Einarsson
* 1549–1557 Marteinn Einarsson
* 1558–1587 Gísli Jónsson
* 1589–1630 Oddur Einarsson
* 1632–1638 Gísli Oddsson
* 1639–1674 Brynjólfur Sveinsson
* 1674–1697 Þórður Þorláksson
* 1698–1720 Jón Vídalin
* 1722–1743 Jón Árnason
* 1744–1745 Ludvig Harboe (dansk)
* 1747–1753 Ólafur Gíslason
* 1754–1785 Finnur Jónsson
* 1785–1796 Hannes Finnsson

## Referanser
Shigeru Miyamoto

(født 16. november 1952) er en japansk spilldesigner som er skaperen av spillseriene *[[Donkey Kong]]*, *[[Mario]]*, *[[Pikmin]]* og *[[The Legend of Zelda]]* for Nintendo. Han er en av verdens mest kjente spilldesignere, og kalles faren av moderne videospill.

Han begynte å jobbe for Nintendo (som var et leke/kortspill-firma) i 1980 hvor han fikk oppdraget å designe et av deres første arkadespill. Resultatet ble *[[Donkey Kong (arkadespill)|Donkey Kong]],* som var en stor suksess, og spillets hovedfigur, **Jumpman**, som senere fikk navnet **Mario**, ble Nintendos «maskot». Miyamoto ble raskt Nintendos stjerneprodusent og lagde mange store titler for firmaet.

Shigeru Miyamoto har to barn med sin kone, Yasuko Miyamoto, som var *General Manager* for Nintendo i Japan i 1977. Selv om begge foreldrene har jobbet for Nintendo har ikke noen av barna vist noen interesse for å gjøre som foreldrene.

For tiden er Miyamoto *Director* og *General Manager* for Nintendo Entertainment Analysis and Development (EAD).

## Biografi
Shigeru Miyamoto ble født i Sonobe (nå Nantan), Kyoto, Japan. Som ung gutt elsket Miyamoto å tegne, male, og utforske landskapet rundt hjemmet sitt. I 1977 ble han designer, og klarte å arrangere et møte med Hiroshi Yamauchi, som var en venn av hans far og lederen av Nintendo i Japan. Yamauchi ansatte Miyamoto som *staff artist*.

I 1980 så Nintendo of America etter muligheter for å bli med i det voksende arkademarkedet.
Etter en stor flopp med spillet Radar Scope var Nintendo of America desperate etter et bra spill. Hiroshi Yamauchi ga Miyamoto (som var den eneste personen ledig) oppgaven med å lage et spill som måtte gi firmaet suksess.

Etter å ha oppsøkt noen av firmaets ingeniører (Miyamoto hadde ingen tidligere erfaring i programmering), laget han musikken selv på et lite keyboard, og *Donkey Kong* ble til. Brikkene som inneholdt det nye spillet ble sendt til USA og Nintendos ansatte jobbet så fort de kunne med å konvertere maskinene som inneholdt *Radar Scope* til *Donkey Kong*. Det var flaks for Nintendo at de hadde så mange maskiner klare, fordi *Donkey Kong* ble en stor suksess, og ikke bare reddet den firmaet, men det var også starten på en karakter som mer enn noen andre vil identifiseres med Nintendo.

Miyamoto er som oftest oppført som produsent i Mario-spillene, men det er noen unntak, som for eksempel *[[Super Mario Land]]*-serien til Game Boy, som han ikke hadde noe å gjøre med.

I 2012 ble Miyamoto tildelt Fyrsten av Asturias' pris for kommunikasjon og humaniora.

## Se også
* Liste over spill laget av Shigeru Miyamoto

## Referanser


## Eksterne lenker
* 
* 
* 
* Miyamoto
*  N-Sider – Shigeru Miyamotos profil
Kurvpil

**Kurvpil** (*Salix viminalis*) tilhører pilefamilien (*Salicaceae*). Kurvpil er en busk eller et lite tre som kan bli opptil 10 meter høyt. Grenene er lys brun av farge og lange, jevnt tynne. De har blitt brukt til kurvfletting, og herav kommer navnet kurvpil. Sammen med mandelpil kan den danne hybriden flettepil. Disse skilles fra hverandre ved kurvpilens karakteristiske krusete / bølgete bladkant. Kurvpil er også ganske lik med fløyelsvier, men skilles særlig ved at sistnevnte art har eldre kvister som blir nesten svarte.

Kurvpil er en inntil 6 meter høy busk, med meget smale, inntil 14 cm lange blader som er kruset eller bølget i lengderetningen. Bladet har utpregede bladnerver og kan være litt bøyd ytterst mot spissen. Kvistene er opprette og ofte litt lodne, mørk grønne eller brun-olivengrønne. Raklene har brune skjell og inntil 7 mm lang kapsel som er hvitlodden. Hannblomstene er typisk gulaktige på grunn av den klart gule støvbæreren («gåsunger»).

Kurvpil vokser langs veikanter i skog og kratt, på fuktig steder, gjerne litt ut i vannet, langs elver og bekker. Den er varmekjær og trives best med kalkrik eller næringsrik jord. Den er plantet mange steder for bruk til kurvfletting.

Utbredelsen er i Europa. I Norge er den plantet, men er funnet forvillet på Østlandet. Hageeiere kan også få kjøpt den som hengepil.

## Referanser




## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*
Flukta frå Dyreskogen

***Flukta frå Dyreskogen*** (orig: *The Animals of Farthing Wood*, ofte kalt **Flukten fra Dyreskogen** på bokmål) er en britisk-europeisk animert eventyrserie for barn som gikk på TV fra 1993 til 1995. Serien følger en flokk dyr på vei til Hjorteparken der de er trygge fra menneskene som blant annet har ødelagt det tidligere hjemmet deres, Dyreskogen. Reisen ledes av dyrene *Rev* og *Grevling*, og de bruker *Padde* som guide. Serien var basert på barnebøkene til Colin Dann og ble produsert på oppdrag fra Den europeiske kringkastingsunionen. Det ble i alt laget 39 episoder fordelt på tre sesonger. De to siste sesongene hadde tittelen *Dyra i hjorteparken* og *Dyra frå Hjorteparken.*

Den ble i Norge vist på NRK. I Norge ble serien fortalt på nynorsk.  

Det ble produsert fargebøker og lekefigurer av figurene fra serien.  

## Handling – sesong 1
Dyrenes habitat, «Dyreskogen», holder på å bli helt ødelagt av mennesker. Alle dyrene samles derfor i et hi for å diskutere problemet. Midt under møtet kommer en padde ned gjennom taket i hiet. Han forteller om et naturreservat kalt «Hjorteparken», hvor mennesker passer på dyrene. Dyrene bestemmer seg for å flytte til Hjorteparken. De velger Rev til leder og Padde til guide. Alle dyrene avlegger en ed om å forsvare hverandre på reisen til reservatet. Så bestemmer de at alle skal samles ved et bestemt tre ved midnatt, for å begynne reisen.  

Ved midnatt har alle dyrene unntagen Moldvarp kommet til treet. De andre dyrene begynner å gå, men Grevling blir igjen for å vente på Moldvarp. Etter hvert finner han Moldvarp, som viser seg å være lei seg fordi han har hørt Hoggormen kalle ham stygge ting. Etter hvert får Grevling overtalt Moldvarp til å klatre opp på ryggen hans, og så legger også de ut på reisen til Hjorteparken. Gjennom de påfølgende episodene utvikler Grevling og Moldvarp et nært vennskap. 

Etter en liten stund kommer dyrene til en hage med et basseng. De drikker og bader, men kaninene bråker så mye at det vekker menneskene i huset. Dyrene får panikk og prøver å komme seg unna, og de får øye på en tykk huskatt som prøver å komme seg ut gjennom husets katteluke. Reven skremmer katten tilbake inn i huset, og dyrene kan fortsette reisen til Hjorteparken.  

Etter å ha gått enda et stykke kommer de til en liten vei. Dyrene krysser den og legger seg til å sove på et militærområde. De våkner dagen etter til soldater som trener med bajonetter mot sekker, men Røyskatt sender en sverm av veps mot soldatene, og da flykter de fra stedet.  

## Norske stemmer

## Referanser


## Eksterne lenker
*
Air New Zealand

**Air New Zealand** er et flyselskap fra New Zealand som er medlem av Star Alliance. Selskapet ble etablert den 26. april 1940 og navnet var da TEAL (Tasman Empire Airways Limited). Selskapet var i begynnelsen delvis eid av australske interesser. I 1961 kjøpte den newzealandske regjeringen hele selskapet og i 1965 ble det omdøpt til Air New Zealand.  Selskapets hovedkontor ligger i Auckland.

## Referanser


## Eksterne lenker
* 
* [Air New Zealand flåteoversikt](https://web.archive.org/web/20051219085843/http://www.planemad.net/Airline/NZ/Air_New_Zealand_(NZ_ANZ)/Fleet.htm)
* Air New Zealand, tilbakemelding fra passasjerer
Sverre Løberg

**Sverre Offenberg Løberg** (1905–1976) var en norsk typograf, motstandsmann og Arbeiderpartietpolitiker fra Skien. Han var stortingsrepresentant fra Telemark i seks valgperioder fra 1945 til 1969.

## Bakgrunn og virke
Sverre Løberg arbeidet frem til 1940 som typograf i høyreavisen *[[Fylkesavisen]]*. Etter den tyske invasjonen av Norge var han allerede i aprildagene 1940 med og startet motstandsarbeidet i Skien, sammen med blant andre Didrik «Dixe» Cappelen som var lokalpolitiker (H) og venn av Løberg.. Høsten 1940 ble han angitt, arrestert og dømt til tukthus. Frem til våren 1945 satt han i et tredvetalls tyske fengsler og konsentrasjonsleirer, deriblant konsentrasjonsleirene Sachsenhausen og Dachau. Kort tid etter at han ble satt fri, reiste han tilbake til Tyskland for å assistere med å finne etterlatte norske fanger.

Løberg ble innvalgt som stortingsrepresentant for Arbeiderpartiet i stortingsvalget 1945. I de to første periodene representerte han valgkretsen Kjøpstedene i Telemark og Aust-Agder fylker; etter at valgordningen («bondeparagrafen») bl endret i 1952, representerte han Telemark. I etterkrigstiden markerte han seg på Arbeiderpartiets venstrefløy, blant annet som NATO-motstander. I sin periode som stortingsmann gjorde han også tjeneste som innpisker for Arbeiderpartiets stortingsgruppe.

Løberg markerte seg som en frittalende og slagferdig politiker og en uredd debattant. Da Hans S. Jacobsen i 1966 fikk oversatt Quislingbiografien «*Quisling — Prophet without Honour*» av Ralph Hewins, kalte han Jacobsen en historieforfalsker, og Jacobsen svarte med injuriesøksmål. Saken gikk for Oslo byrett i 1969. Løberg vant saken, tilslutt også i Høyesterett. Løbergs sak ble ført av Annæus Schjødt jr. Saken stimulerte også til debatt og et bredere perspektiv om okkupasjonshistorien.

I 1970 ble Løberg utnevnt til Ridder av 1. klasse av St. Olavs Orden. Det er reist en byste av ham i Skien.

## Litteratur
* 
* 
* 
* 

## Referanser


## Eksterne lenker
*
Unown

**Unown** er en Pokémon-type som først dukket opp i spillene Pokémon Gold og Silver. Unown finnes i 28&nbsp;forskjellige former, hvorav 26&nbsp;er basert på bokstavene i det engelske alfabetet, pluss en form for *[[Spørsmålstegn|?]]* og en for *[[Utropstegn|!]]*.

Unowns navn er avledet fra det engelske ordet «unknown», som betyr «ukjent». Unown kan bare bruke angrepet «Hidden Power».

Unown er nr. 201 i National Dex.

## Eksterne lenker
*
Rømø

**Rømø** (frisisk: Rem, tysk: Röm) er en dansk øy som ligger i Vadehavet 10 kilometer fra vestkysten av Jylland, helt syd mot grensa til Tyskland.

Rømø har 569 innbyggere (2024) og var tidligere en del av Skærbæk kommune, men er etter kommunalreformen i 2007 en del av Tønder kommune. På Rømø ligger Toftum skole fra 1784. Skolen regnes som den minste og eldste skolen i Danmark.

Rømø er flat, langstrakt i nord-syd-retning og Danmarks tiende største øy med et areal på 129&nbsp;km². Øya er i syd forbundet til fastlandet av en demning med bilvei oppå. Det er 2 byer på Rømø, Lakolk, og Havneby. Sankt Clemens Kirke ligger på øyas østside. Syd for Rømø ligger den litt større tyske øya Sylt (dansk: Sild). Det går bilferge mellom Rømø og Sylt.

Vestkysten av Rømø er en enormt bred sandstrand. Lengst i sør er den størst og flatest. Der kan man kjøre strandbuggy, enten med seil eller drage. Den midtre delen kan fortone seg som rene ørkenen med store sandbanker langs midten (se bildet). Foruten bilveien, kan man kjøre bil fra sør til nord og omvendt langs den indre delen av stranda. Skog er det mest av øst på øya, der den er høyere.

## Referanser




## Eksterne lenker
*
Pikachu

**Pikachu** (ピカチュウ *Pikachū)* er den mest kjente pokémonen, og er en offisiell maskot til ''Pokémon''-spillene. I pokédexen har den nummer 25.

Pikachu er fra den første generasjonen med Pokémon, og er av typen electric (elektrisk). I Pokédexen beskrives den som «elektrisk mus Pokémon». Utseendemessig har den gul, glatt pels, en lynformet hale, mørke striper på ryggen, svarte ørespisser og røde kinnsekker, der elektrisiteten blir lagret.

Ash Ketchum, hovedpersonen i Pokémon-animeen, fikk Pikachu som sin første Pokémon av Professor Oak, etter å ha ønsket seg alle de andre Pokémonene charmander, squirtle og bulbasaur først. Alle var tatt, og derfor ble det til at han fikk, ja nettopp, Pikachu. Pikachu har etter det vært med i alle hans eventyr, inkludert i alle Pokemon-filmene.

Navnet Pikachu er sammensatt av «pikapika», som er et japansk onomatopoetikon for gnistre, og «chuchu», som er et japansk onomatopoetikon for «pip» (lyden som mus lager).

Pikachu kan utvikles til Raichu ved å bruke thunderstone (tordenstein). Pichu utvikler seg til Pikachu ved at man maksimerer «friendship» (vennskap). Pikachu kan fanges på alle de håndholdte spillene, men kan være vanskelig å finne. I ** så har man muligheten til å utvikle Pikachu til to ulike former av Raichu. Den ene formen er den vanlige Raichu men man trenger ikke thunderstone lenger for å oppnå denne. Istedenfor så bruker man thunderstone for å oppnå den nye formen som er Alola-versjonen av Raichu. Forskjellen mellom disse to er at i motsetning til den vanlige formen til Raichu så er Alola Raichu av typen Electric/Psychic.

Stemmen som blir brukt i animeen, er fra seiyū Ikue Otani.

## Referanser


## Eksterne lenker
* 
*
Allel

**Alleler**, eller **genvarianter**, er to eller flere varianter av samme gen med en bestemt plass (locus) i kromosomet. Ulike alleler kan gi opphav til ulike fenotyper (framtoningspreg, utseendetype), men det meste av genvariasjonen gir ikke opphav til varierende fenotypiske trekk. Enkelte egenskaper hos organismer skyldes bare ett allelpar (enkle trekk), mens andre egenskaper uttrykkes av flere allelpar (komplekse trekk). På DNA-nivå kan et allel ta ulike former, for eksempel variasjoner i en enkelt base (Enkeltnukleotidpolymorfi, SNP) eller som ulike repetisjoner av korte DNA-sekvenser (mikrosatellitter).

Hos diploide organismer opptrer kromosomene parvis, slik at et individ har mulighet til å ha to alleler av et gen (heterozygoti). Dersom samme allel opptrer i begge kromosomer, er individet homozygot.

Kombinasjonen av ulike allelvarianter er individets genotype. Fenotypen avhenger av om genotypen uttrykkes i dominant og recessiv arv, ufullstendig dominans, kodominans, epistasi eller pleiotropi.

## Se også
* Homozygot
* Heterozygot
* Genotype
* Haplotype

## Litteratur

* 
* 
* 
*
Pokédex

**Pokédex** er et hjelpemiddel i Pokémon-spillene som viser en liste over ulike Pokémoner, deres data, lokaliteter og annen informasjon om dem. Navnet er et teleskopord av «Pokémon» og ordet «index». En Pokédex ligner mest på en liten bok, eller en klapptelefon. Den har flere skjermer, en på forsiden, og to inni. Den har også flere taster, som på en telefon, og en knapp som kan brukes til å organisere laget av Pokémon treneren har med seg. Den inneholder også en sensor som gjenkjenner Pokémon, og bare ved å rette sensoren mot en Pokémon, vil Pokédexen lese opp informasjon om den. Videre info er tilgjengelig ved noen tastetrykk. Infobiten som leses opp er kort, i og med at lyden kan røpe trenerens posisjon for ville Pokémon, og da er det i mange tilfeller nødvendig å løpe. Enten fordi Pokémonen prøver å komme seg unna, eller fordi den vil angripe.

En Pokédex brukes av Pokémon-trenere til å katalogisere Pokémon, gjenkjenne dem, lagre data, og den er også godkjent som ID-kort. Pokédexer er koblet opp til et stort nettverk som også kontrollerer Pokéballer. Dette systemet sørger for at trenere ikke kan ha mer enn seks Pokémon med seg av gangen, men brukes også til å lagre innsamlede data om Pokémon.
De er svært solide, vanntette, tåler elektriske støt og sterk varme. Dette er i hovedsak på grunn av at selv om Pokémon-angrep ikke skader mennesker, kan de gjøre stor skade på utstyr. Og en trener må regne med å få mer enn ett angrep rettet mot seg før eller siden, og da er det greit om det mest uunnværlige hjelpemiddelet hans/hennes tåler det.
Pokédexen ble funnet opp av Professor Samuel Oak, Professor Westwood den femte, og Professor Elm. Stemmen til Pokédexen er lest opp av Pokémon-kokurranse-dommeren Dexter (Dexter er for så vidt også navnet på programvaren). Pokédex finnes i flere varianter, men alle  er røde, har flere skjermer og solide deksler.

## Se også

* Liste over pokémoner

## Eksterne lenker
*
Dominans

**Dominans ** stammer fra det latinske uttrykket *dominari*, som betyr å *herske* eller *råde*. Det motsatte av dominans er underdanighet. Dominans er stabile relasjoner mellom individer oppnådd gjennom tvang, aggresjon og underkastelse for å avgjøre hvem som har prioritert tilgang til ressurser. Det være seg retten til å reprodusere (sex), mat, jaktområde, leke, soveplass, territorium eller lignende.

Et dominansforhold oppstår først da en av partene trekker seg til fordel for den andre, i en situasjonen som omfatter ønsket om å råde over en ressurs. Et dominansforhold kan endre seg, avhengig av partenes ønske om og behov for å råde over en ressurs.

## Referanser




## Se også
* Alfastatus
* Aggresjon
* Atferd
* Dominant og recessiv arv
Pokémon Diamond og Pearl

***Pokémon Diamond*** og ***Pearl*** er de første *[[Pokémon]]*-spillene laget til spillkonsollen Nintendo DS. De introduserer den fjerde generasjonen av *Pokémon*-spill og inneholder 107 nye pokémon. De ble utgitt 28. september 2006 i Japan. Man kan koble disse spillene til *[[Pokémon Battle Revolution]]*, som er et spill som kom ut til Wii i desember 2007.

Sinnoh er navnet på den nye regionen til *Diamond* og *Pearl*, og er veldig forskjellig fra Kanto, Johto og Hoenn, som man besøkte i tidligere *Pokémon*-spill.

*Diamond* og *Pearl* introduserer 107 nye pokémon, blant annet de tre starterne Turtwig, Chimchar og Piplup og de legendariske pokémonene Dialga, Palkia og Giratina, Azelf, Mesprit, og Uxie, Cresselia, Heatran og Regigigas.

Et nytt trekk i spillene er Voice chat via Nintendo Wi-Fi Connection. Man kan også sette sine pokémon inn på en «bytteliste» der en over Wi-Fi connection eller Nintendo WFC trader sine pokemon med andre trenere over hele verden.

Det har kommet mange nye funksjoner, blant annet konseptet med natt og dag, fra *Pokémon Gold* og *Silver*. Konseptet virker slikt at spillet bruker dag og natt etter klokkeslettet som er innstilt. Et apparat som kalles Poketch introduserer klokken som er innstilt etter din tid med mange forskjellige funksjoner som for eksempel: skritteller, kalkulator, kalender og den viser også pokémon du har på oppdrettsentret i Solaceon Town, og du kan se hvordan det går med dem.

Man kan overføre pokémon fra *[[Pokémon Ruby og Sapphire|Pokémon Ruby]]*, *[[Pokémon Ruby og Sapphire|Sapphire]]*, *[[Pokémon Emerald|Emerald]]*, *[[Pokémon FireRed og LeafGreen|FireRed]]* og *[[Pokémon FireRed og LeafGreen|LeafGreen]]* på Game Boy Advance til *Pokémon Diamond* og *Pearl*, men ikke tilbake igjen, ved å sette spillet du vil bytte fra i SLOT-2. Denne funksjonen kalles Pal Park og er tilgjengelig etter at man har fått National Pokédex.

## Eksterne lenker
* 
* ''Pokémon Diamond'' og ''Pearl''s fullstendige Pokédex
Ravenstone (Milton Keynes)

**Ravenstone** er en landsby i distriktet Milton Keynes i det seremonielle grevskapet Buckinghamshire, England. Den ligger ved distriktet nordlige grense, omkring 4 km vest for Olney og 6,5 km nord for Newport Pagnell. I henhold til folketellingen i 2011 var det 209 innbyggere i landsbyen.

## Historie
Navnet er av angelsaksisk opprinnelse, og betyr «Hrafns gård», men personnavnet *Hrafn*, Ravn, er av norrøn opprinnelse.

I 1255 ble det opprettet et kloster der for augustinerkanniker av Henrik III. Det ble i 1525 tatt over av kardinal Wolsey, og deretter beslaglagt av Kronen sammen med resten av hans eiendommer i 1544. Etter å ha skiftet eier flere ganger ble bygningene revet, og det finnes ikke synlige spor etter dem. 

Sognekirken i Ravenstone er viet til alle helgener. 

Stedet hadde et postkontor og en pub, men begge ble nedlagt i 1990-årene. Det eneste offentlige tilbudet der er et forsamlingshus.

## Referanser
Emilio Jacinto

**Emilio Jacinto y Dizon** (født 15. desember 1875 i Tondo i Manila på Filippinene, død 16. april 1899 i Magdalena i provinsen Laguna) var en filippinsk frihetskjemper og nær medarbeider av Filippinenes første president, general Andres Bonifacio. Han døde av sine sår etter et sammenstøt i Majayjay i Laguna under den filippinsk-amerikanske krig.

## Liv og virke
### Bakgrunn
Hans far, Mariano Jacinto, døde før Emilio var ferdig med sin skolegang, men moren Josefa Dizon, som var jordmor, tok på seg mer arbeid for å sørge for at han kom seg gjennom studiene. Senere ble han nødt til å bo sammen med sin onkel Don Jose Dizon, som fikk ham inn på kollegiet *San Juan de Letran* i Manila. Derfra gikk veien videre til Santo Tomas-universitetet der han studerte jus. 

### Frihetsengasjement
Man han avbrøt studiene da han mot sin nors og onkels ønske sluttet seg til Katipunan-brodrskapet da den filippinske revolusjon brøt ut i 1896. Han var da bare 19 år, men ble en av Katipunans dyktigste ledere. For Andres Bonifacio var han rådgiver, sekretær og regnskapsfører. 

Han redigerte avisen *[[Ang Kalayaan]]*, som beskrev Katipunans mål og virksomhet for folket, og forfattet den såkalte *Kartilya ng Katipunan* som gav en innføring i Katipunans regler og forordninger. Dessuten hadde han ansvaret for fremstillingen av krutt. 

### Skribent, dikter
Jacinto var også dikter, med pennenavnet «Dimas-Ilaw». Hans fremste dikt var *A La Patria*, inspirert av Jose Rizals *[[Mi Ultimo Adios]]*. Av hans øvrige forfattgerskap kan nevnes:
* *Ang Ningning at Liwanag* (Gnist og lys),
* *Ang Kalayaan* (Frihet),
* *Ang tawo'y magkakapantay* (Alle mennesker er like),
* *Ang Pag-ibig* (kjærlighet),
* *Ang Bayan at ang mga Gobiernong Pinuno* (Folkene og regjeringene),
* *Ang Maling Pagsasampalataya* (Den falske tro) og
* *Ang Gumawa* (Arbeid).

### Død
Under en av bataljene i Majayjay i provinsen Laguna ble Emilio Jacinto tilført dødelige sår. Han døde den 16. april 1899 i en alder av 24 år.

## Litteratur
*
Aamodt bru

**Aamodt bru** er en gangbro  over Akerselva på Grünerløkka i Oslo.

Broen gikk tidligere over Drammenselva, nær utløpet av elva Simoa ved Åmot i Modum. Broen ble konstruert av ingeniørløyntant Christian Vilhelm Bergh og ble bygget i 1851–1852, og var Norges andre kjedebro av støpte jernkjeder (av i alt tre), støpt på Nes jernverk. De totale utgiftene til broen over Åmotsund var på over  speciedaler, nesten fire ganger det beløpet som Modums kommunerepresentanter i sin tid ga samtykke til. 

Broen ble senere avløst av en ny bjelkebro, og i 1952 ble den gamle demontert og flyttet bit for bit til Akerselva for å bevares til det påtenkte tekniske museet. Dette var planlagt bygget ved Seilduksdammen ved Akerselva, og her ble broen satt opp i 1957. Den påtenkte tomten til museet var imidlertid for liten for det nye museet, som i stedet fikk lokaler i et nytt bygg på Mustadtomta ved Kjelsås stasjon i 1985.

Broen er  kjent på grunn av en inskripsjon på en støpejernsplate på et av bropilarene, der det står:

::*100 MAND KAN IEG BÆRE, MEN SVIGTER UNDER TAKTFAST MARSCH*. 

I siste verset av sin sang fra 1971, «*Far har fortalt*», refererer Lillebjørn Nilsen til Aamodt bru-teksten.

De gamle brokarene står fremdeles på Modum ved siden av den nye broen. Da broen ikke ble brukt til det egentlige formålet, inngangsparti til Teknisk museum, var det tidlig på 1990-tallet en lokal organisasjon som ivret for å få broen tilbake til sin gamle plass. Den arbeidet under mottoet *Brua himat*.

## Se også
* Liste over broer i Norge
* Liste over broer i Norge etter lengde

## Litteratur
*

## Eksterne lenker
* Nes jernverk
* Aamodt bru på broer.no
* Om Åmot bro på Industrimuseets nettside
* [Innslag i filmavisen fra 9. mai 1957 [NRK]
* Tekst «Far har fortalt» (Lillebjørn Nilsen)
*
FN SCAR

**SCAR** (fra navnet på utviklingsprogrammet: **Special Operations Forces Combat Assault Rifle**) er en serie automatgeværer fra belgiske FN Herstal, utviklet for amerikanske spesialstyrker.  SCAR var ment å erstatte fem forskjellige våpen som var i bruk i amerikanske styrker stasjonert under Operasjon Enduring Freedom i Afghanistan og i Irak på begynnelsen av 2000-tallet. En grunnleggende idé var å lage et våpensystem som ved bytte av noen få komponenter kunne skyte både den lette 5,56 × 45 mm NATO og den tyngre 7,62 × 51 mm NATO-ammunisjon.
Geværet kommer i to versjoner: En heter SCAR-L (for *light*, engelsk for *lett* for 5,56-amunisjon) og én heter SCAR-H (for *heavy*, engelsk for *tung* for 7,62-amunisjon). Byttet ble imidlertid aldri gjennomført. Begge variantene av FN SCAR er nå i bruk i enkelte amerikanske styrer, men har blitt adoptert av mange andre land.

## Bakgrunn
Under krigen i Afghanistan og den andre gulfkrigen i Irak oplevde de amerikanske styrkene at deres daværende standardvåpen M4 Carbine hverken hadde tilstrekkelig rekkevidde og slagkraft mot motstandere, og var ømfientlig for støv og sand, særlig i ørkenforhold som de amerikanerne møtte i Irak. I Afghanistan var de særlig utsatt for skarpskyttere som brukte eldre, grovkalibrede våpen på langt hold (endog gamle Lee-Enfield og Mosin-Nagant-rifler), hvor deres egne 5,56 mm karabiner var virkningsløse. FN Herstal utviklet derved våpenet sammen med amerikanske spesialstyrker med tanke på å kunne bruke den lette 5,56 mm ammunisjonen i nærstrid, og kunne bytte til tyngre ammunisjon når hold tilsier det, uten å måtte bringe med et dobbelt sett med våpen i felt. SOCOM har fremhevet dette som det første amerikanske geværkjøpet som har vært fullstendig åpent for konkurranse siden innkjøpet av M1 Karabin i 1941.

SCAR-serien skal erstatte M4A1, Close Quarters Battle Rifle og Mk 12 skarpskyttergevær i 5,56 mm, samt Mk 11 Stoner Rifle (SR-25) og M14 i 7,62 mm.  Mangler med de eksisterende våpnene og et ønske om å ha mer felles deler var utslagsgivende for å kjøpe inn et nytt våpen. SCAR-programmet ble godkjent i september 2003, med en konkurranse som varte fra januar 2004 og ti måneder fram. Konkurransen ble imidlertid aldri fullt gjennomført, og byttet ble skrinlagt.

## Teknisk
FN SCAR er en gassdrevent selvladende karabin med kort gasstempel. Mekanismen er ligner det som finnes i AK-47 og M14.

Våpenet var opprinnelig planlagt å kunne ta flere kalibre, inkludert den svært vanlig russiske patronen 7,62 × 39 mm til AK-47. Dette ble endret til bare to versjoner: Mk 16 SCAR light (SCAR-L) som bruker 5,56 × 45 mm NATO-ammunisjon og Mk 17 SCAR heavy (SCAR-H) som 7,62 × 51 mm NATO-ammunisjon.  De to versjonene har 90% felles deler.  Løpslengden kan hurtig tilpasses ved å bytte løp til et som passer til bruksområdet, fra karabin til skarpskyttervåpen.

## Referanser


## Se også
* XM8

## Eksterne lenker
* 
* Modern Firearms – FN SCAR  (engelsk)
* Defense-Update om SCAR (engelsk)
Scar

**Scar** eller **SCAR** kan vise til:

*SCAR – forkortelse for Den vitenskapelige komité for antarktisforskning
*Scar (Løvenes konge) – en figur fra filmen *Løvenes konge*
*Scar – en figur i anime/manga-serien *[[Fullmetal Alchemist]]*
**Scar* – et musikkalbum av Joe Henry
* *The Scar* – en science fiction/fantasy-roman av China Miéville
*FN SCAR – automatgeværer fra den belgiske fabrikanten FN Herstal
Erik Otto Larsen

**Erik Otto Larsen** (født 26. november 1931 i Hvidovre, Danmark, død 30. januar 2008) var en dansk maler, grafiker og forfatter.

Larsen debuterte som billedkunstner på den danske høstutstillingen, Kunstnernes Efterårsudstilling, i 1965. I 1988 utga han sin første bok, kriminalromanen *Pondus siste sag*.  Hans roman *Masken i spejlet* (1994) ble belønnet med Skandinaviska Kriminalsällskapets pris Glassnøkkelen i 1995.

Danmarks Radio filmatiserte i 1994 romanen *Manden der holdt op med at smile* som en TV-serie i fire deler under navnet *Frihedens skygge*.

## Bibliografi
* *Pondus siste sag* (1988)
* *Så længe jeg lever* (1989)
* *Manden der holdt op med at smile* (1990) (også utgitt som *Frihedens skygge*)
* *Masken i spejlet* (1994)
* *En kat fortræd* (1996)

## Priser
* Det danske Kriminalakademis debutantpris 1989, for *Pondus siste sag*
* Glassnøkkelen 1995, for *Masken i speilet*

## Referanser


## Eksterne lenker
* 
* 
*
Mastodon (band)

**Mastodon** er et teknisk progressiv/groove metal-band som ble stiftet i 1999 i Atlanta, Georgia, USA.

## Biografi
Mastodon ble dannet av de tidligere Today Is the Day- og Lethargy-medlemmene Brann Dailor og Bill Kelliher, samt de tidligere Four Hour Fogger-medlemmene Troy Sanders og Brent Hinds. I 2000 spilte de inn demoen *The 9 Song Demo* som de solgte på konserter. Denne demoen var spilt inn av daværende vokalist Eric Saner, som forlot bandet noen måneder senere. Etter å ha spilt inn en selvtitulert 7" for Reptile Records, fikk de platekontrakt med samme selskap.

Mastodons første offisielle utgivelse var EP-en *Lifesblood* fra 2001, som ble godt mottatt av både anmeldere og publikum. I 2002 kom debutalbumet *[[Remission (Mastodon-album)|Remission]]* som solgte til gull i USA. 

Deres andre album *[[Leviathan (album)|Leviathan]]* fra 2004, som er et konseptalbum basert på Herman Melvilles *[[Moby Dick]]*, symboliserer Mastodons virkelige gjennombrudd. Det ble veldig godt mottatt, og ble «The Album of the Year» i både *Revolver*, *[[Kerrang!]]* og *Terrorizer*.

I februar 2006 kom samlealbumet *The Call of the Mastodon* med sanger fra EP-en *Lifesblood* og den selvtitulerte 7" og DVD-en *The Workhorse Chronicles* med en dokumentar, konsertmateriale og musikkvideoer. 

Mastodon har kontrakt med plateselskapet Warner Music.

## Utgivelser
### [[Studioalbum]]
* *[[Remission (Mastodon-album)|Remission]]* (2002)
* *[[Leviathan (album)|Leviathan]]* (2004)
* *Blood Mountain* (2006)
* *Crack the Skye* (2009)
* *The Hunter* (2011)
* *Once More 'Round the Sun* (2014)
* *Emperor of Sand* (2017)
* *Hushed and Grim* (2021)

### [[EP]]er
* *Sick Leg* (2000)
* *Lifesblood* (2001)
* *Call of the Mastodon* (2002) (Nyutgivelse av deres første demo med ny vokal)
* *Cold Dark Place* (2017)

### Singler
* *March of the Fire Ants* (2002)
* *Blood and Thunder* (2004)
* *Iron Tusk* (2004)
* *Crystal Skull* (2006) 
* *The Wolf Is Loose* (2006)
* *Colony of Birchmen* (2007)
* *Oblivion* (2009)
* *Divinations* (2009)
* *Curl of the Burl* (2011)
* *Black Tongue* (2011)
* *High Road* (2014)
* *Chimes At Midnight* (2014)
* *Show Yourself* (2017)
* *Steambreather* (2017)
* *Stairway to Nick John* (2019)
* *Fallen Torches* (2020)
* *Forged by Neron* (2021)
* *Pushing the Tides* (2021)
* *Teardrinker* (2021)
* *Sickle and Peace* (2021)

### Video
* *The Workhorse Chronicles: The Early Years 2000-2005 ([[DVD]], [[2005]])*
* *Live at the Argon (CD/DVD, [[2011]])*

### Annet
* *Demo* (demo, 2001)
* *Demo 2001* (demo, 2001)
* *Emerald* (7" split, 2003)

## Medlemmer
*Brann Dailor – *Trommer, Vokal  (2000–)*
*Brent Hinds – *Gitar, Vokal (2000–)*
*Bill Kelliher – *Gitar (2000–)*
*Troy Sanders – *Bass, Vokal (2000–)*
*Eric Saner – *Vokal (2000)*

## Eksterne lenker
* 
* 
* 
* Fanside
* Mastodon på Myspace
* Relapse rocords
* Warner Brothers Music
Ulikhet

**Ulikhet** kan ha flere betydninger:
* Ulikhet (matematikk)
* Ulikhet (sosiologi)
* Ulikhet (økonomi)

## Se også
* Diskriminering
* Heterogenitet
Ventrilo

**Ventrilo** er en applikasjon som brukes for å for prate gratis over internett (voice over IP). 
Programmet er oftest brukt blant klaner som kommuniserer effektivt når de spiller videospill, men kan fint brukes blant bedrifter, familie og venner.

Programmet finnes for Microsoft Windows og Mac OS X. Det er også planlagt en klientversjon for Linux-operativsystemet. Sistnevnte er mest brukt på serversiden. Programmet krever at brukerne har en klientversjon av Ventrilo installert og at de kobler seg opp mot en server som kjører Ventrilos serverversjon. Klientversjonen er gratis, mens serverversjonen er gratis inntil 8 brukere. Skal man ha over 8 brukere tilkoblet må man leie en Ventriloserver fra et autorisert firma.

Det er best å bruke høretelefon med mikrofon (hodetelefoner), men vanlig høyttaler og mikrofon kan også brukes. Lydkvaliteten kan justeres fra nær CD-kvalitet til dårlig mobiltelefon. Beste kvalitet krever større båndbredde.

## Frie alternativer
* Mumble

## Proprietære alternativer
* Teamspeak

## Referanser


## Eksterne lenker
*
King James Version

**King James Version** (**KJV**) er en engelsk bibeloversettelse som begynte i 1604 og ble fullført i 1611 av Den engelske kirke. Den ble trykket av kongens trykker, Robert Barker. Dette var den tredje offisielle oversettelse til engelsk. Den første var *[[Den store Bibel]]* (*Great Bible*) bestilt av Den engelske kirke under regimet til kong Henrik VIII, og den andre var *[[Biskopenes Bibel]]* (*Bishop's Bible*) i 1568. I januar 1604 kalte kong Jakob I av England inn til en konferanse ved Hampton Court hvor den nye engelske versjonen ble mottatt som svar på de problemer som ble oppfattet av de tidligere oversettelser bemerket av puritanerne, en fraksjon innenfor Den engelske kirke.

Kongen utvalgte 54 personer til å arbeide med oversettelsen. De holdt på i syv år. Oversettelsen kom ut første gang i 1611. Den ble deretter sett på som standardutgave i Storbritannia i flere århundrer. Siden har det kommet ut nye utgaver hvor språket har blitt modernisert. Den første utgaven omfattet også de deuterokanoniske bøker, men siden 1800-tallet har de vanligvis blitt utelatt. 

Denne bibeloversettelse fikk stor innflytelse på utformingen av det engelske språk og engelsk litteratur, og særlig Herman Melville og William Wordsworth var dypt påvirket av den. Den har et poetisk språk som kan oppleves som gammeldags for dagens lesere, men *King James Version* er fortsatt en av de mest solgte bibeloversettelsene blant engelsktalende. 

## Referanser


## Eksterne lenker
* 
*
Eragon (film)

***Eragon*** er en fantasy-/eventyrfilm basert på romanen *[[Eragon]]* av Christopher Paolini. Filmen er regissert av Stefen Fangmeier. Filmen er hans første i regissørstolen, men han har tidligere arbeidet innen visuelle effekter i filmer om *[[Lemony Snicket's En serie uventede hendelser]]* og *[[Master & Commander]]*. Manusforfatteren er Peter Buchman, som er mest kjent for å ha skrevet manuset til *[[Jurassic Park 3]]*. Innspillingen begynte på *[[Mafilm Fot Studios]]* i Ungarn den 1. august 2005.

Filmen hadde internasjonal premiere 15. desember 2006. Produksjonsselskapet er 20th Century Fox.

## Handling
*Eragon* handler om en bondegutt ved navn Eragon, som bor i landsbyen Karvahall i den fiktive verdenen Alagesia. Som 17-åring finner han et drageegg. Egget klekker, og en rekke påfølgende hendelser snur livet hans opp ned.

En vis historieforteller ved navn Brom slår seg sammen med ham, og Eragon tar opp arven etter de legendariske dragerytterne. Han lærer seg magi, sverdkamp og drageriding for å forberede seg på sin hevn mot de som var ansvarlige for familiens død.

Etter hvert slår han seg sammen med Varden, en gruppe rebeller som har som mål å frata kong Galbatorix makten. Innbyggerne i Alagesia lider under denne onde kongens makt.

Kong [albatorix forstår at en ny drageridder har blitt født. Etter hvert finner han ut at drageridderen heter Eragon. Han befaler sine undersåtter å gjøre alt for å drepe den nye drageridderen. Til tross for mange forsøk, mislykkes han med dette, og Eragon allierer seg med Varden. Sammen tar de opp kampen mot ondskapen...

## Rolleliste

## Videospill
Videospillet, basert på handlingen i filmen, ble lansert 17. november 2006. Spillet er tilgjengelig for følgende plattformer: Microsoft Windows, Xbox 360, Xbox, PlayStation 2, PlayStation Portable, Nintendo DS & Nintendo Game Boy Advance. Utviklerne er *[[Stormfront Studios]]* og *[[Amaze Entertainment]]*. Utgiveren av videospillet er *[[Vivendi Universal Games]]*.

## Annet
* Dette er sangeren Joss Stones første filmrolle.
* Avril Lavigne har skrevet, og synger temasangen «Keep Holding On» til filmen.

## Eksterne lenker
* 
* Informasjon om filmen  på Shurtugal.com
Heterogen

**Heterogen** kan ha flere betydninger.

* Heterogenitet – fra greske og betyr *ulikhet* eller *uensartethet*. 
* *[[Heterogen (slekt)]]* – en slekt av snegler i gruppen Viviparidae‎. De lever i ferskvann. (bare 1 art *[[Heterogen longispira]]* (Smith, 1886)  i Lake Biwa, Honshu, Japan.)
Mornington Crescent undergrunnsstasjon

**Mornington Crescent undergrunnsstasjon** er en stasjon i Londons undergrunnsbane. Den betjenes av Northern-linjens vestre rute gjennom det sentrale London (*[[Charing Cross undergrunnsstasjon|Charing Cross]]-grenen*). Den østre ruten (som går via Bank), ligger kun et par hundre meter bortenfor stasjonen, men har ikke egne plattformer her. 

I Storbritannia er stasjonen kjent fra tulle-spillet Mornington Crescent i BBCs radioprogram *[[I'm Sorry I Haven't a Clue]]*.

|}
## Eksterne lenker
* 
*  Mornington Crecent Underground Station Transport for London
Evangelisten Lukas

**Lukas** (gresk:  – *Loukâs*; hebraisk: לוקא) levde i det 1. århundre og nevnes i Det nye testamente som lege og som Paulus' medarbeider og reiseledsager. I 2. Timoteusbrev nevnes Lukas som den som er hos Paulus til det siste.

I kirkelige tradisjon tillegges han forfatterskapet av Lukasevangeliet ('Evangeliet etter Lukas') og Apostlenes gjerninger. Kirkehistorikeren Eusebius av Caesarea forteller at Lukas traff Paulus rundt år 50, og ble med han på misjonsreisene.

I den sene oldtid og tidlige middelalder oppsto legenden, at Lukas skulle være maler, og ha malt det første ikonet, et bilde av jomfru Maria, den såkalte Sorte Madonna av Częstochowa. Det finnes forøvrig ingen belegg for denne antagelsen.

Noen hevder at Lukas var øyenvitne til Jesus, og han har blant noen kirkefedre blitt satt i forbindelse med de 72 disiplene Jesus utsendte som beskrevet i Lukasevangeliet, kapittel 10. Denne tradisjonen finnes det ikke belegg for.

Lukas' evangelistsymbol er en bevinget okse fordi evangeliet etter ham begynner med Sakarjas offer i tempelet. Oksen var et vanlig offerdyr.

## Se også
* Matteus
* Markus
* Johannes

## Eksterne lenker
* 
* Den hellige evangelisten Lukas (~9 f.Kr-~75?). Den Katolske Kirke